
COMUNICAT DE PRESĂ
În data de 19 februarie 2015, conducerea ANRE a avut discuţii cu reprezentanţi ai federațiilor sindicale din domeniul energiei electrice și minerit şi cu membri ai sindicatelor din Complexul Energetic Oltenia,  la solicitarea acestora din urmă.

Deși aspectele ce ţin de dialogul social nu intră în competenţa instituţiei  noastre, în virtutea principiilor privind transparența procesului decizional,  ANRE a acceptat să discute aspectele ce privesc problematica pieţei de energie electrică şi dificultăţile cu care CE Oltenia se confruntă în prezent.

Părţile participante la întâlnire au convenit ca experţi din cadrul ANRE să participe, în mod activ, la procesul de elaborare a strategiei energetice naţionale, precum şi în alte situaţii în care bunele practici de reglementare ale  instituţiei noastre să poată fi valorificate.

Direcţia comunicare, cooperare şi relaţia cu Parlamentul
Bucureşti, 19.02.2015

